
							Утвърдил: 
							
                                            			   		/Директор ТП „ДГС-Бургас”
                                             			  		 инж. Кирил Петков /
                                                                                             		
  									……………2019 г.
	
 
Д О К Л А Д
НА ОСНОВАНИЕ ЧЛ.60, АЛ.1 ОТ ППЗОП

За резултатите от работата на комисията, назначена със Заповед № РД 10 - 208/27.11.2019  г. на Директора на ТП ДГС – Бургас”, за отваряне, разглеждане и оценка на получените оферти на участниците в открита процедура за възлагане на  обществена поръчка с предмет: „Доставка на нетни количества активна електрическа енергия (високо/средно/ниско напрежение) и избор на координатор на стандартна балансираща група”, открита с обявление с № на импортиран документ 939284 публикувана в регистъра  на агенцията за обществени поръчки, решение с № на импортиран документ – 939281 на 16.10.2019 г. и решение за одобряване на обявление за изменение или допълнителна информация № 195/04.11.2019 г.

	Описание на работния процес:
	 На 27.11.2019 год. от 10:00, комисия в състав: 

1. Председател: инж. Дора Проданова Стаматова – зам. директор при ТП „ДГС – Бургас”;

Членове:
1. Красимира Великова Златинова – гл. счетоводител при ТП „ДГС – Бургас”;
1. Деница Димитрова Григорова – юрисконсулт при ТП „ДГС – Бургас”;

проведе публично заседание на основание чл. 54, ал.1 от ППЗОП за отваряне на получените оферти. 
На заседанието на комисията не присъстваха участници или техни упълномощени представители, както и представители на средствата за масово осведомяване. 
Председателят на комисията обяви заповедта за назначаване на комисията и протокола по чл. 48, ал. 6 от ППЗОП.
В посочения в документацията срок e постъпила една оферта от „Мост Енерджи“ АД с вх. № ПО-05-99/26.11.2019 г., пристигнала чрез куриер в 12.34 часа. .
Комисията извърши проверка на интернет страницата на Търговския регистър към Агенция по вписванията за актуалното състояние на участника.
Актуалното състояние на участника към 27.06.2019 г. беше разпечатано и приложено към документацията.
След като комисията се запозна с предоставеният списък на подадените оферти, председателят и членовете ѝ подписаха декларация по чл. 103, ал.2 от ЗОП.
Комисията пристъпи към отваряне на офертата на единствения участник. 
Участникът от „Мост Енерджи“ АД, е представил офертата си в запечатана непрозрачна опаковка, която членовете на комисията подписаха преди отварянето ѝ, с което удостовериха, че опаковката е неотворена и с ненарушена цялост.
Председателят на комисията отвори опаковката и комисията констатира наличието на един отделен непрозрачен, запечатан, с ненарушена цялост плик с надпис „Предлагани ценови параметри”, както и една отделна папка съдържаща техническото предложение и 1 брой диск.
Всички членове на комисията подписаха техническото предложение и плика с надпис „Предлагани ценови параметри”, който не се отвори. 
Председателят на комисията оповести документите, които се съдържат в опаковката с офертата на участника и комисията провери съответствието с изготвения списък на документи, съдържащи се в офертата, като не установи различия, а именно:
Документи за подбор:
	1.
	 Опис на представените документи

	2.
	 Декларация по чл. 41 от ППЗОП

	3.
	 Сертификат за управление на качество № 69463 валиден до 13.10.2022 г;

	4.
	 Заявление за участие -Приложение № 1;

	5.
	 Техническо предложение за изпълнение на поръчката - Приложение № 2;

	6.
	 еЕЕДОП– Приложение № 3 ;

	7.
	 Декларация за участие/неучастие на подизпълнители – Приложение № 10;

	8.
	 Декларация за липса на свързаност с друг участник по чл. 107, т. 4 от ЗОП – Приложение № 9;

	9.
	 Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо – Приложение № 4;

	10.
	 Декларация преференциален данъчен режим – Приложение № 5;

	 11.
	 Ценово предложение - Приложение № 6.



Комисията продължи дейността си в закрито заседание, като разгледа документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя.

Комисията констатира, че участникът „Мост Енерджи“ АД, е представил всички необходими документи и отговаря на изискванията за лично състояние и в съответствие с критериите за подбор. 
Комисията ДОПУСКА кандидата до разглеждане и оценяване на ценовото му предложение, в ден и час обявени в профила на купувача.

Комисията единодушно  Р Е Ш И:  отварянето на ценовото предложение да се извърши на 02.12.2019 г. в 10:00 часа в административната сграда на ТП „ДГС – Бургас”, гр. Бургас, ул. „Цар Иван Шишман” №8, ет. 2, като отварянето на ценовото предложение ще бъде извършено публично с право да присъстват лицата по  чл. 57, ал. 3 във връзка с чл. 54, ал. 1 от ППЗОП.

Всички решения в Протокол № 1 са взети единодушно от всички членове на комисията без забележки и изразено особено мнение. 
Протокол № 1 е съставен на 27.11.2019 г.

Съгласно чл. 57, ал. 3 от ППЗОП денят, часа и мястото за отваряне на ценовото предложение, комисията обяви в Профила на купувача, чрез публикуване на съобщение с изх. № ПО-09-31/27.11.2019 г.

 На 02.12.2019 г. от 10:00 часа, на основание Заповед № РД 10 - 208/27.11.2019 г. на Директора на ТП „ДГС – Бургас” комисия в състав: 

1. Председател: инж. Дора Проданова Стаматова – зам. директор при ТП „ДГС – Бургас”;
	
Членове:
2. Красимира Великова Златинова – гл. счетоводител при ТП „ДГС – Бургас”;
3. Деница Димитрова Григорова – юрисконсулт при ТП „ДГС – Бургас”;

се събра на заседание за отваряне на ценовото предложение, съдържащо се в плик „Предлагани ценови параметри”.
На заседанието на комисията не присъстваха участници или техни упълномощени представители, както и представители на средствата за масово осведомяване. 

Резултати от работата на комисията:

Комисията пристъпи към отваряне на плика с надпис „Предлагани ценови параметри” от офертата на „Мост Енерджи“ АД. Председателят обяви представеното ценово предложение, както следва:
Цена за 1 kWh консумирана електроенергия без такса „Задължения към обществото“, акциз и ДДС е: 0,20 (двадесет стотинки)лева без ДДС.
Всички членове на комисията подписаха ценовото предложение на участника.

На основание чл. 58, ал.1 от ППЗОП, след разглеждане и оценяване на офертата на допуснатият участник, комисията направи  следното К Л А С И Р А Н Е:

Първо място - „Мост Енерджи“ АД, със седалище и адрес на управление: гр. София, бул.“България“ № 118, представлявано от  Тони Латева Тенева,  в качеството ѝ на Изпълнителен директор – с предложени  цени, както следва:

Цена за 1 kWh консумирана електроенергия без такса „Задължения към обществото“, акциз и ДДС е: 0,20 (двадесет стотинки)лева без ДДС.

Второ място – няма класиран участник.

Всички решения в протокол № 2 са взети единодушно, без забележка и изразено особено мнение, от всички членове на комисията.

Протокол  № 2 е съставен на 03.12.2019 г.

След отваряне, разглеждане и оценка на получените оферти и извършеното класиране, комисията предлага на Възложителя да сключи договор, с класираният на първо място участник - „Мост Енерджи“ АД, със седалище и адрес на управление: гр. София, бул.“България“ № 118, представлявано от  Тони Латева Тенева,  в качеството ѝ на Изпълнителен директор.
На основание чл. 24, ал. 1, т. 5 от ППЗОП протокол № 1, протокол № 2 и настоящият доклад да бъде публикуван в профила на купувача.
На основание чл.36а, ал.4 от ЗОП, с публикуването на протокол № 1, протокол № 2 и настоящия доклад на Профила на купувача се приема, че заинтересованите лица, кандидатите или участниците са уведомени относно отразените в него обстоятелства.
Настоящият доклад е съставен на основание чл.60, ал. 1 от ППЗОП на 03.12.2019 г. и  съдържа следните приложения:
1. Протокол № 1 от 27.11.2019 г.
2. Протокол № 2 от 02.12.2019 г.
Докладът на комисията се подписа от всички членове и се предаде на Възложителя заедно с цялата документация, за вземане на Решение за определяне на Изпълнител.



Председател: 1. Заличен съгласно чл. 36а, ал. 3 от ЗОП
                         /инж. Дора Стаматова/

Членове:

2. Заличен съгласно чл. 36а, ал. 3 от ЗОП                  
/Красимира Златинова/ 	 



 3.Заличен съгласно чл. 36а, ал. 3 от ЗОП   
/Деница Григорова /          	 		 

